Juan Antonio Reig Plà

**Juan Antonio Reig Plà** (født 7. juli 1947 i Cocentaina i provinsen Alicante i Spania) er en spansk  emeritert katolsk biskop av Alcalá de Henares.

## Liv og virke
### Bakgrunn
Han var sønn av  Manuel Reig og Amparo Pla. Han studerte ved presteseminaret i Valencia til 1970, fortsatte ved Det pavelige universitet i Salamanca, og avsluttet med en doktorgrad i moralteologi i 1978 ved Lateranuniversitetet i Roma.

### Prest
Juan Antonio Reig Plà ble presteviet for erkebispedømmet Valencia den 8. juli 1971.

### Biskop av Segorge-Castellón de la Plana
Den 22. februar 1996 utnevnte pave Johannes Paul II ham til biskop av Segorbe-Castellón de la Plana. Den apostoliske nuntius til Spania, erkebiskop Lajos Kada, ordinerte ham til biskop den 14. april samme år i katedralen i Segorbe; medkonsekratorer var erkebiskopen av Barcelona, kardinal Ricardo María Carles Gordó, og erkebiskopen av Valencia, Agustín García-Gasco Vicente.

### Biskop av Cartagena
Pave Benedikt XVI utnevnte ham til biskop av Cartagena den 24. september 2005. Innsettelsen fant sted den 19. november samme år, i katedralen i Murcia.

### Biskop av Alcalá de Henares
Den 7. mars 2009 utnevnte pave Benedikt XVI ham til biskop av Alcalá de Henares.

Reig Plás prekener utløste en rekke kontroverser, spesielt knyttet til abort og skilsmisse. Den som sannsynligvis skapte mest kontrovers, siden den ble sendt direkte over hele Spania av RTVEs *La 2* i anledning langfredagsofficiene i 2012. 

Han sa om homoseksualitet: «Jeg vil gjerne si et ord til de mennesker som i dag, styrt av så mange ideologier, ender opp med å ikke forvalte seksualiteten sin godt, som allerede som barn tror at de føler seksuell tiltrekning for samme kjønn, og noen ganger, for å bevise det, blir de korrupte og prostituerer seg og går på nattklubber for menn. Jeg forsikrer deg om at de finner helvete». 

To dager senere, 8. april 2012, sa kardinal og erkebiskop av Barcelona Lluís Martínez Sistach til en radiostasjon at homofile «er mennesker som andre og fortjener verdighet og respekt. En annen ting er handlingene. Ifølge vår tro kan folks handlinger være gode eller ikke gode». På den annen side, som svar på biskopens erklæringer, gikk flertallet kommunestyret i Alcalá de Henares inn for et forslag om avvisning av biskopens uttalelse og anmodet om at ham måtte fjernes fra Bispekonferansen. Biskop Reig Plá svarte at «ingen menneskelig institusjon har rett til å dømme eller forhindre undervisning i innholdet i katolsk lære» og ba katolikker om å be for religionsfrihet i Spania, for seg selv og for dem som forfulgte ham.

En ny kontrovers oppsto etter uttalelsen han la ut 25. september 2014 på bispedømmets nettside, der han blant annet kritiserte Mariano Rajoys regjering om å trekke tilbake et lovforslag som ville ha reformert abortloven. Biskopen anklaget det regjerende parti for «illojalitet» mot sine velgere. Biskopen kritiserte også partiet for å være «ideologisk informert av radikal feminisme og kjønnsideologi og infisert som resten av flertallet av politiske partier og … LHBTQ-lobbyen».

En ny kontrovers oppsto på nyttårsaften 2018 på grunn av en preken som ble sendt over hele Spania av *La 2* og der han igjen kritiserte homoseksualitet, abort og multikulturalisme.

Den 21. september 2022 innvilget pave Frans biskop Juan Antonio Reig Plàs aldersbetingede avskjedssøknad.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean-Marie Villot (1905-1979) *1954
* Erkebiskop Lajos Kada (1924-2001) *1975
* Biskop *Juan Antonio Reig Plà* (1947- ) *1996

## Referanser